Il-Jott Amerikan Maxi Rambler 88 immexxi minn George David daħal l-ewwel fir-Rolex Middle Sea Race 2017. Hu wasal ħdejn ir-Royal Malta Yacht Club it-Tnejn fid-9:48:09p.m. B’kollox dam jumejn, 9 siegħat 48 minuta u 9 sekondi. Din kienet it-tielet sena konsekuttiva li l-jott Rambler 88 daħal l-ewwel f’din it-tiġrija. Minn 104 jott li bdew it-tellieqa, sat-Tnejn kien hemm aktar minn 30 jott li rtiraw mit-tellieqa. Deċiżjonijiet ta’ rtirar ġeneralment jittieħdu mill-Iskippers wara ħsara teknika abbord, jew prekawzjonijiet minħabba l-maltemp. Il-membri tar-Rambler 88 huma George David, Brad Butterworth, Dean Barker, Rodney Ardern, Silvio Arrivabene, Josh Belsky, Rodney Daniel, Will McCarthy, Robbie Naismith, Simon Daubney, Stu Wilson, Dean Phipps, Mark Newbrook, Nathan Hislop, Jan Dekker, Jerry Scott Beavis, Curtis Blewett, Brian Giorgio u Aaaron Reynolds.